কালীপুজোয় মেট্রো রেলের বিশেষ উপহার, বদলে গেল শেষ ট্রেনের সময়

কলকাতা: কালীঘাট (Kalighat) ও দক্ষিণেশ্বরগামী (Dakhineswar) ভক্তদের জন্য বিশেষ সুখবর! আজ, কালীপুজোর রাতে বাড়তি ভিড় সামলাতে ব্লু লাইনে (দক্ষিণেশ্বর–শহিদ ক্ষুদিরাম) মেট্রোর শেষ ট্রেনের (Kolkata Metro Railways) সময় পিছিয়ে দেওয়া হল।

ব্লু লাইন পরিষেবা: আজ চলবে মোট ১৪৪টি মেট্রো।
দক্ষিণেশ্বর থেকে শেষ মেট্রো ছাড়বে রাত ১০টা ৫১ মিনিটে (সাধারণত ৯টা ২৮ মিনিটে)।
শহিদ ক্ষুদিরাম দিক থেকে শেষ ট্রেন ছাড়বে রাত ১১টায় (সাধারণত ৯টা ৩৩ মিনিটে)।

আরও পড়ুন: দীপাবলিতে কলকাতা মেট্রো পরিষেবায় ব্যাপক রদবদল, বদলে গেল দিনের প্রথম ও শেষ মেট্রোর সময়

মেট্রোর সকালের সূচি পরিবর্তন: আজ সকালে নোয়াপাড়া থেকে প্রথম মেট্রো ছেড়েছে সকাল ৭টা ৫৪ মিনিটে, রোজের থেকে কিছুটা দেরিতে। ভিড় নিয়ন্ত্রণে বিশেষ প্রস্তুতি: কালীঘাট ও দক্ষিণেশ্বর স্টেশনে বাড়ানো হয়েছে কর্মী ও নিরাপত্তা রক্ষীর সংখ্যা।

গ্রিন লাইন ও অন্যান্য রুটে পরিবর্তন: গ্রিন লাইনে (হাওড়া ময়দান–সল্টলেক সেক্টর V) চলবে ১২৪টি মেট্রো, সময়সূচি অপরিবর্তিত। ইয়েলো, পার্পল ও অরেঞ্জ লাইনেও পরিষেবায় সামান্য বদল আনা হয়েছে।

রাতভর পুজো ও প্রতিমা দর্শনের সুবিধার্থে এই বিশেষ উদ্যোগে খুশি শহরবাসী। যানজট এড়িয়ে নিরাপদে ও নির্বিঘ্নে পুজো দেখা যাবে এবার মেট্রোয় চেপে।